English: Yes, it's a thread, isn't it, that runs through the action plan. So, in the preamble, we talk - . The action plan isn't my action plan; it's the homelessness action group's plan presented to us, but we're very happy to accept it and I think it's an excellent plan of action. But, for us, it's the golden thread that runs through it that each person must have their needs met. So, until you see that person in front of you, you don't know what those needs are. Now, for somebody who's recently fallen out of housing, their primary need probably is just another place to have a permanent home. But some people are very far from that - they need help with income support; they need mental health and substance abuse support; they need help with actually being able to manage their life so that they can sustain a tenancy, they can pay their bills, understand their rent and all of the rest of it. So, there's an enormous spectrum of things that you need. As I was saying in response to Mabon, Housing First, for example, will be part of that, but that will be for people with a large amount of needs who are very far from being able to self-sustain; for others, it is just the ability to access another decent, secure tenancy. So, I suppose it's hard to say, 'Action 5 requires - '. It's a thread running through it that each action will be appropriate to the person in front of you and that you're meeting that person's - or that family's, quite often - needs. And the family may have more complex needs as a group. Then I cannot emphasise enough the preventative part of the agenda - so, getting upstream of that, identifying people who are in those difficulties and making sure that they get the support to stay in their family unit, where at all possible, or be supported if that family unit is breaking up for some reason, so that we don't get them going into homelessness provision at all. That is a very important part of that. The whole agenda that my colleague Lynne Neagle talks about a lot, about adverse childhood experiences and so on - and I know in a previous life you've been very involved in that - those things are very important. So, in talking to the young man I spoke to yesterday, it was clear that you could do a case study on what adverse childhood experiences had caused this young man to have a very chaotic early start in life, and yet he is clearly capable of being a very upstanding and valued member of the community. So, what we need to do is to get ahead of some of those other issues, and that's what I mean by, 'It's not just about your house.' If you've got very poor parenting skills, then your child is much more likely to become homeless than if you don't, so helping the parents to parent those children in the first place, for example, would prevent quite a lot of the homelessness that we see.
Welsh: Ie, mae'n llinyn, onid yw, sy'n rhedeg drwy'r cynllun gweithredu. Felly, yn y rhagymadrodd, rydym ni'n siarad - . Nid fy nghynllun gweithredu i yw'r cynllun gweithredu; cynllun y grŵp gweithredu ar ddigartrefedd yw hwn a gafodd ei gyflwyno i ni, ond rydym ni'n hapus iawn i'w dderbyn ac rwyf i o'r farn ei fod yn gynllun gweithredu ardderchog. Ond, i ni, y llinyn aur sy'n rhedeg drwyddo yw bod yn rhaid diwallu anghenion pob unigolyn. Felly, hyd nes y byddwch chi'n gweld yr unigolyn hwnnw o'ch blaen chi, nid ydych chi'n gwybod beth yw'r anghenion hynny. Nawr, i rywun sydd wedi mynd yn ddigartref yn ddiweddar, mae'n debyg mai cartref parhaol arall yw ei angen pennaf. Ond mae rhai pobl ymhell iawn oddi wrth hynny - mae angen cymorth arnyn nhw gyda chymorth incwm; mae angen cymorth arnyn nhw hefyd gyda materion iechyd meddwl a chamddefnyddio sylweddau; mae angen cymorth arnyn nhw i allu rheoli eu bywydau er mwyn gallu cynnal tenantiaeth, a gallu talu eu biliau, deall eu rhent a'r cwbl i gyd. Felly, ceir ystod enfawr o bethau sydd eu hangen arnoch chi. Fel roeddwn i'n dweud wrth ymateb i Mabon, bydd Tai yn Gyntaf, er enghraifft, yn rhan o hynny, ond bydd hynny ar gyfer pobl â llawer iawn o anghenion sydd ymhell iawn o allu bod yn hunan-gynhaliol; i eraill, dim ond mater o allu cael gafael ar denantiaeth arall sy'n addas a diogel ydyw. Felly, mae'n debyg ei bod hi'n anodd dweud, 'Ar gam 5 mae angen - '. Mae'n llinyn sy'n rhedeg trwy'r cyfan y bydd pob cam yn briodol i'r unigolyn sydd o'ch blaen chi a'ch bod chi'n diwallu anghenion yr unigolyn hwnnw - neu'r teulu hwnnw, yn eithaf aml. Ac efallai bydd gan y grŵp teuluol anghenion mwy cymhleth. Yna ni allaf bwysleisio digon y rhan ataliol o'r agenda - felly, mynd yn nes i darddiad hynny, nodi pobl sydd â'r anawsterau hynny a sicrhau eu bod nhw'n cael y cymorth i aros yn eu huned deuluol, pan fo hynny'n bosibl, neu i gael cefnogaeth os yw'r uned deuluol honno yn chwalu am unrhyw reswm, fel nad ydym ni'n eu gweld nhw mewn darpariaeth ddigartrefedd o gwbl. Mae hynny yn rhan bwysig iawn o hynny. Mae'r agenda gyfan y mae fy nghyd-Aelod Lynne Neagle yn sôn llawer amdani, o ran profiadau niweidiol yn ystod plentyndod ac yn y blaen - ac rwy'n gwybod y buoch chi, mewn gyrfa flaenorol, wedi ymwneud â hynny yn fawr iawn - mae'r pethau hynny yn bwysig iawn. Felly, wrth siarad â'r dyn ifanc y siaradais ag ef ddoe, roedd hi'n amlwg y gallech chi wneud astudiaeth achos o ran pa brofiadau niweidiol yn ystod plentyndod a achosodd i'r dyn ifanc hwn weld bore oes a oedd yn ddi-drefn iawn, ac eto mae'n amlwg ei fod yn gallu bod yn aelod sefydlog a gwerthfawr iawn o'r gymdeithas. Felly, yr hyn y mae angen i ni ei wneud yw bwrw ymlaen â rhai o'r materion eraill hynny, a dyna'r hyn yr wyf yn ei olygu wrth ddweud 'Nid yw'n ymwneud â'ch tŷ yn unig.' Os yw eich sgiliau magu plant yn rhai gwael iawn, yna mae eich plentyn yn llawer mwy tebygol o fynd yn ddigartref yn y dyfodol, o'i gymharu ag os nad ydyn nhw. Felly byddai helpu'r rhieni i fagu'r plant hynny yn y lle cyntaf, er enghraifft, yn atal cryn dipyn o'r digartrefedd yr ydym ni'n ei weld.